Dreyeckland
„Dreyeckland“ isch e Wertel, e Nàmme, e altrnàtiv Bzeichnung fr d´ Gejend, de Region uem`s Dreiländereck Ditschlànd-Frànkrich-Schwiz,  de Stell, wo sich de Granze vun de drei Noochbersländr, de drei Nàtionalstaate treffe. Àn sellr Stell kumme nàdirli öi de drei (Granz-, „Eck“-)Regione zsàmme: `s Elsàss, (Süd-)Bade un d´Nordwestschwiz. Vil Lit üss dene Gebiit finde, ass se meh vrbéndt, als trennt. - Was de Inwohner vun dere Region zeàllrerscht gmeinsam hàn, isch ass si alemannischi Mundarte schwätze - über d Gränze ewäg. Au wenn`s Wertel ém Kern vum Ländel, àm Eck ehndr „Dreyeggland“ gschriwwe wérd. Àwwr niemr weiss wirkli, wi wit diss Ländel geht, wii gross`s ésch!

Zum Gfüehl vo de alemannischsproochige Bevölkerigsdeil in dene drei Gebiet, ass si öbbis gmeinsam hai, het au e gmeinsami Umwält- und Anti-Atomchraft-Bewegig biidrait. S freie Radio Dreyeggland isch zerst as Piratesänder us dr Anti-Atomchraft-Bewegig entstande und isch jetzt scho sit meh as 25 Johr im Bedriib. Es isch s eltiste nit-kommerzielle private Radio z Dütschland.

Sit vile Johr bestoht in de Landesdeil e Hoffnig uf e regionalpolitischs Zsämmewachse im Europa vo de Regione, so dass mä e gmeinsami Wirtschafts-, und Struktur- und Umwältpolitik cha mache.

Lueg au 
 Trinazionale Öirodistriggt Baasel

Weblingg 
 Regionali Umwältgschicht im Dreyeggland bi mitwelt.org
 Regionalkultur im Dreyeggland (Bade, Elsass, Nordschwiiz) bi mitwelt.org
 www.dreyeckland.com - Wenn ebbr gràd emol fuffzichtöisich $ lockr het...

Region (Europa)
Region (Bade-Württeberg)
Geografii vom Elsass
Nordweschtschwiiz